Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos García Adanero jaunak aurkeztutako galdera, jakitekoa ea Garapen Ekonomikorako Departamentuak zer neurri hartuko dituen, Gipuzkoako Aldundiak maiatzetik irailera bitarte A-15 autobidean ibilgailu astunei zirkulatzea debekatuko diela iragarri ondoren.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioari atxikita dagoen eta Nafarroako Gorteetako kide den Carlos García Adanero jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, Garapen Ekonomikorako lehendakariordeak Osoko Bilkuran ahoz erantzun dezan:

Gipuzkoako Aldundiak iragarri du maiatzetik irailera bitarte A-15 autobidean ibilgailu astunei zirkulatzea debekatuko diela; hain zuzen, Belate eta Almandozko tunelak itxita egonen direnean. Garapen Ekonomikorako Departamentuak zer neurri hartzeko asmoa du egoera horri begira?

Iruñean, 2018ko martxoaren 15ean

Foru parlamentaria: Carlos García Adanero